Document ID: 32008D0419

KOMISJONI OTSUS,
30. mai 2008,
millega muudetakse otsust 2008/377/EÜ, milles käsitletakse teatavaid kaitsemeetmeid seoses sigade klassikalise katkuga Slovakkias
(teatavaks tehtud numbri K(2008) 2262 all)
(EMPs kohaldatav tekst)
(2008/419/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
ning arvestades järgmist:
(1)
Slovakkias on esinenud sigade klassikalise katku puhanguid, mis, silmas pidades elussigadega ja teatavate sigadest saadud toodetega kauplemist, võivad ohustada teiste liikmesriikide seakarju.
(2)
Komisjon võttis 8. mail 2008. aastal vastu otsuse 2008/377/EÜ, milles käsitletakse teatavaid kaitsemeetmeid seoses sigade klassikalise katkuga Slovakkias, (2) et tugevdada meetmeid, mida Slovakkia võttis kooskõlas nõukogu 23. oktoobri 2001. aasta direktiiviga 2001/89/EÜ ühenduse meetmete kohta sigade klassikalise katku tõrjeks. (3)
(3)
Nõukogu 26. juuni 1964. aasta direktiivi 64/432/EMÜ (ühendusesisest veiste ja sigadega kauplemist mõjutavate loomatervishoiu probleemide kohta) (4) artikli 2 lõike 2 punktis p määratletakse „kraj” kui Slovakkia halduspiirkond, mille pindala on vähemalt 2 000 km2 ning mida kontrollivad pädevad asutused.
(4)
Pädevate asutuste poolt Slovakkias läbiviidud epidemioloogilise küsitluse tulemuste alusel on asjakohane sätestada, et kaitsemeetmeid sigade klassikalise katku vastu Slovakkias tuleb kohaldada teatavates administratiivsetes piirkondades („kraj”).
(5)
Seetõttu tuleks otsust 2008/377/EÜ vastavalt muuta.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2008/377/EÜ lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 30. mai 2008

Labels: 0
3
8
6
18